આ પ્રસંગે સુપ્રસિદ્ધ શ્રીવિજય કન્સટ્રકશનના માલિક શ્રીવિશ્રામભાઇ, નાઇરોબીથી એપ્કો કન્સટ્રકશનના માલિક શ્રીરામજીભાઇ દેવજીભાઇ વરસાણી, ભીમજીભાઇ ગોપાલભાઇ વરસાણી, શ્રીકચ્છી લેવા પટેલ સમાજના પ્રમુખ શ્રીનંદુભાઇ કરસનભાઇ રાઘવાણી તથા કમિટીના મેમ્બરો વગેરે ખાસ ઉપસ્થિત રહ્યા હતા. નાઇરોબીથી પધારેલ આદરણીય શ્રીરામજીભાઇએ શ્રીકચ્છી લેવા પટેલ સમાજની સેવાઓને બિરદાવી હતી અને પોતાની હળવી રમૂજી શૈલીથી પ્રેરક વાતો કરી બધાને હાસ્યરસથી તરબોળ કર્યા હતા. વિશ્રામભાઇએ આ પ્રસંગે ઉપસ્થિત રહેવા બદલ સર્વનો આભાર માન્યો હતો.